2. ΠΡΟΕΔΡΙΚΟΝ ΔΙΑΤΑΓΜΑ της 27 Σεπτ./1 Οκτ. 1924 Περί εβδομαδιαίας αναπαύσεως των υπαλλήλων των ξενοδοχείων, εστιατορίων, καφενείων, κ.λπ. Εκδίδεται κατά τα άρθρ. 7, 8 και 9 του Δ/τος της 5 Απρ. 1914 (15.Κα.1δ). Το Δ/μα τούτο ισχύει, εφ’ όσον δεν αντίκειται εις το Π.Δ. της 8/14 Μαρτ. 1930 (15.Κα.2). Άρθρον 1 Αι διατάξεις του Παρόντος Δ/τος εφαρμόζονται εις τας κάτωθι επιχειρήσεις:1)Ξενοδοχεία ύπνου, 2)εστιατόρια, 3)καφενεία, 4)ζυθοπωλεία, 5)ζαχαροπλαστεία, 6)γαλακτοπωλεία, 7)οινοπωλεία, μαγειρεία, ποτοπωλεία, 8)παντοπωλεία των εξοχικών κέντρων. Άρθρον 2 Το προσωπικόν των εν τω άρθρω 1 επιχειρήσεων δικαιούται ανά περίοδον 7 ημερών αναπαύσεως είκοσι τεσσάρων συνεχών ωρών. Δυνάμει του άρθρ. 10 του Α.Ν. 394/1936 (τόμ. 18 σελ. 216) το προσωπικόν των ξενοδοχείων έχει δικαίωμα αναπαύσεως 14 ωρών κατά 24ωρον και 24 ωρών συνεχούς αναπαύσεως καθ’ εβδομάδα πραγματικής υπηρεσίας, εις ξενοδοχεία δε εργαζόμενα καθ’ ωρισμένας περιόδους η καθ’ εβδομάδα ανάπαυσις ορίζεται εις 14 ώρας. Άρθρον 3 Πας διευθυντής ή διαχειριστής των εν τω άρθρ. 1 επιχειρήσεων υποχρεούται να έχη ανηρτημένον εις καταφανή μέρη του καταστήματος πίνακα, αναγράφοντα: 1)Το ονοματεπώνυμον των απασχολουμένων εις την επιχείρησιν αυτού προσώπων, μετά της ηλικίας αυτών, 2)Την ημέραν της εβδομάδος καθ’ ην χορηγείται εις έκαστον εργάτην ή υπάλληλον η εβδομαδιαία εικοσιτετράωρος ανάπαυσις. Αι εργάσιμοι ώραι του προσωπικού δέον να κανονίζωνται κατά τρόπον ώστε κατά χρονικόν διάστημα δύο ή περισσοτέρων εβδομάδων η εικοσιτετράωρος ανάπαυσις να συμπίπτη εκ περιτροπής και καθ’ ημέραν Κυριακήν. Ο εν τη α΄ παράγρ. πίναξ δέον να θεωρήται υπό του αρμοδίου επιθεωρητού ή επόπτου εργασίας. Ελλείψει δε τοιούτου, υπό της οικείας αστυνομικής αρχής, ως τοιαύτης θεωρου(Αντί της σελ. 275) Σελ. 275(α) ΠΣΤ-69 Ειδικές Εφαρμογές Κυριακής Αργίας 15.Κ.γ.1-2 29 μένης του αστυνομικού τμήματος εις την περιφέρειαν του οποίου κείται το κατάστημα. Κατά την πρώτην εφαρμογήν του παρόντος ο πίναξ ούτος υποβάλλεται προς θεώρησιν εντός μηνός από της δημοσιεύσεως του παρόντος. Άρθρον 4 Οι παραβάται των διατάξεων του παρόντος Δ/τος τιμωρούνται κατά τας διατάξεις του άρθρ. 25 του Β.Δ. της 5 Απρ. 1914 π. αναδημοσιεύσεως εις ενιαίον κείμενον των διατάξεων των νόμων περί Κυριακής αναπαύσεως. Άρθρον 5 Αι διατάξεις του παρόντος εφαρμόζονται εις τας πόλεις, εις ας έχει καθιερωθή η ολοκληρωτική Κυριακή ανάπαυσις εις εν είδος εμπορικών καταστημάτων, ως επίσης και εις τας πόλεις τας εχούσας πληθυσμόν συμφώνως τη τελευταία επισήμω του Κράτους απογραφή, άνω των 10.000 κατοίκων. Το άρθρ. 5 αντικατεστάθη ως άνω υπό του Β.Δ. 31 Ιουλ./10 Αυγ. 1940. 